Internationale Wärungsfong
Den Internationale Wärungsfong (engl.: International Monetary Fund, kuerz IMF, op franséisch Fonds monétaire international, kuerz FMI) ass eng spezialiséiert Organisatioun vun de Vereente Natiounen. Hien huet säi Sëtz zu Washington a gouf 1944, zesumme mat der Weltbank, enger Schwësterorganisatioun, opgrond vun de Beschlëss vun der Konferenz vu Bretton Woods, gegrënnt. De 27. Dezember 1945 huet den FMI seng Aktivitéiten opgeholl.

Déi offiziell Aarbechtssprooch vum FMI ass Englesch.

Organisatioun an Aufgaben

Organen 
 Rot vun de Gouverneuren. All Land bezeechent e Gouverneur an e Vizegouverneur, déi all Joer un der Joresversammlung vum FMI deelhuelen.
 Internationalen Wärungs- und Finanzausschoss (IMFC)
 Exekutivdirektorium
 Internen Evaluatiounausschoss
Den FMI huet ogeféier 2.680 Mattarbëschter aus 184 Länner.

Generaldirekter an Exekutivdirekteren 
 Den IMF gëtt vun engem Generaldirekter (Managing Director), deen och de Exekutivdirektorium presidéiert, geleet. Opgrond vun enger Ofmachung tëscht den USA a verschiddene westeuropäesche Länner ass de Generaldirekter vum FMI ëmmer en Europäer, wärend d'Weltbank an der Reegel vun engem Amerikaner geleet gëtt.
 D'Generaldirektere vum FMI gëscht an haut
 1946–1951 – Camille Gutt
 1951–1956 – Ivar Rooth
 1956–1963 – Per Jacobsson
 1963–1973 – Pierre-Paul Schweitzer
 1973–1978 – H. Johannes Witteveen
 1978–1987 – Jacques de Larosière
 16. Januar 1987 bis 14. Februar 2000 – Michel Camdessus
 1. Mee 2000 bis 4. Mäerz 2004 – Horst Köhler
 7. Juni 2004 bis 31. Oktober 2007 – Rodrigo Rato
 1. November 2007 bis 18. Mee 2011 - Dominique Strauss-Kahn
 5. Juli 2011 bis 12. September 2019 Christine Lagarde
 Zanter dem 1. Oktober 2019 Kristalina Georgieva
 Den Exekutivdirektorioun setzt sech aus dem Generaldirekter a 24 Exekutivdirekteren zesummen, déi vun de Memberlänner gewielt ginn. Nëmmen déi grouss Länner, wéi China, Däitschland, Groussbritannien, Frankräich a Russland verfügen iwwer genuch Stëmme fir hiren eegenen Exekutivdirekter ze bestëmmen. Déi aner Länner musse sech a sougegannte constituencies (Gruppen) zesummenschléisse fir opgrond vun internen Ofmachungen e Vertrieder an den Exekutivdirektorium kënnen ze schécken.

Zil an Aufgaben

Vertriedung vu Lëtzebuerg 
 Gouverneur fir Lëtzebuerg beim Fonds monétaire international ass de Finanzminister Pierre Gramegna. Säi Stellvertrieder ass de President vun der Banque centrale du Luxembourg (BCL) Gaston Reinesch.
 Lëtzebuerg gehéiert zu engem Lännergrupp (constituency), deem:
 Éisträich
 Wäissrussland (Belarus)
 d'Belsch 
 Tschechien
 Kasachstan 
 Lëtzebuerg
 d'Slowakei
 Slowenien
 Tierkei an 
 Ungarn ugehéieren
 an deen duerch den Exekutivdirekter Willy Kiekens (Belsch) a säi Stellvertrieder Johann Prader (Éisträich) am Exekutivdirektorium vum FMI vertrueden ass.

Literatur

Kuckt och 
 Bretton Woods

Um Spaweck 

 Déi franséisch Websäit vum FMI

Vereent Natiounen
Wärungen